《僧惠白莲》
宋代·李洪

逃暑追凉荫碧萝，清池咫尺阻经过。
眼前喜见芬陀利，鼻观重参乾闼婆。
绰约汉宫黄傅额，依稀洛浦袜凌波。
远公自结庐山社，一笑拈花意若何。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。